# 29 di settembre

U 29 di settembre hè u 272esimu ghjornu (u 273esimu ghjornu s'è l'annata hè bisesta) di u calendariu gregorianu.

## Nascite

- 1901: Arrigu Fermi (Enrico Fermi), fisicu è accademicu talianu, naturalizatu citadinu di i Stati Uniti d'America. - 1942: Ian McShane, attore britannicu.

## Morte

* Émile Zola (2 d'aprile 1840-29 di settembre 1902)

## Celebrazione
### I Santi

L'archanghjuli (Michele, Reffaellu, Gabriele). U Venerabile Alberti.
Hè a festa di l'Archanghjuli, vene à dì l'Anghjuli superiori. I principali sò:
. Gabriellu, quellu chì annunziò à Maria Vergine ch'ella era incinta;
. Michele, quellu chì hà vintu à Satanassu è chì pesa l'anime à l'entre di u Paradisu;
. è Raffaellu, quellu chì guaria i cechi.
Michele hè u solu chì sia veradimente unuratu in Corsica. Hè à u quintu rangu dopu à Santa Maria, San Ghjuvanni, San Petru è San Martinu.
San Ghjuvanni conta, in l'Apocalisse, a vittoria di Michele contru à u dragu, un dragu rossu chì avia sette teste è dece corne è, nantu à ogni testa, un diademu. Cù a so coda, spazzava e stelle è ne ghjitava una terza parte nantu à a Terra.
U dragu si era fermatu davanti à una donna chìigrave; avia da parturì per manghjassi u figliolu. Quand'ella fece u figliolu maschju chì devia regge tutte e nazioni, ci fù, in celu, una grande battaglia trà Michele è i so anghjuli da una parte, u dragu è i soi da l'altra.
U Gran Dragu, u serpu anticu, dettu Diavule, o Satanassu, fù ghjittatu nantu à a Terra. E' si intese una voce chì dicia: "Avà hè stabilita a salvezza, a forza è u regnu di u nostru Diu è a putenza di u so Cristu.
Etimolugia: da l'ebreu "mika'el" (parangon di Diu).
Casate: Micheli, Micheletti, Michelacci, Michelotti, Micheloni, Michelosi, Michelangeli.
Nomi: Gieltje, Mechel, Micaela, Michael, Michaela, Micaella, Micaellu, Michaelina, Michaeline, Michaëlla,Michal, Michée, Micheil, Michel, Michela, Michéla, Michele, Michèle, Micheletti, Michelina, Micheline, Michelle, Michou, Michouka, Michoulia, Mickaël, Mickael, Mickie, Micky, Miguel, Miguela, Miguelita, Mihàly, Mikaël, Mikahïlina, Mikal, Mike, Mikhail, Mikkel, Mikkiel, Mikko, Mikus, Mischa, Mitchell.- In Corsica, in u 1981, Michele venia l'undecesimu rangu di i nomi maschili. Era quellu di 19 omi nantu à mille.
Paesi è cità: Albenga, Caltanisetta, Benevento, Salerno, Napoli, Inghilterra, Baviera, Spagna, Bruxelles, Sebenico, Zoug. In Corsica: Ascu, Bastelica, Bastelicaccia, Bilzese, Bisinchi, Calvi Fiume seccu, Foce, Ghisunaccia, Gualdaricciu, l'Isulacciu di Tavagna, Lucciana, Muratu, Nucariu, Ocana, Pastricciola, Pedigrisgiu, a Penta di Casinca, u Poghju di Tallà, Urbalaconu, e Valle di Mezana, e Valle di Rustinu, Venacu. - Chjese dedicate à San Michele esistenu - o esistianu - dinù in Luri, u Viscuvatu, Santu Niculaiu di Moriani, Nuvella, Spiluncatu, Ortiporiu, Campile, Siscu, Ogliastru, a Croce, u Pratu, u Petricaghju, e Valle d'Alisgiani, a Verdese, San Lurenzu, Castirla, Altiani, Ventiseri, Vezzani è u Castellà di Mercuriu.
Prutezzioni: Michele hè u santu patrone di i bottai, cappellai, merciai, drogheri, scarminadori è fabricanti di nicci.
Gabriellu fù u più felice di l'imbasciadori, delegatu per dì à Maria Vergine ch'ella avia da esse a mamma di Ghjesù.
Etimolugia: da l'ebreu "gabri" (forza di Diu).
Casate: Gabrielli.
Nomi: Gaaf, Gabay, Gabel, Gabin, Gabor, Gabrel, Gabriel, Gabriël, Gabriela, Gabriele, Gabriella, Gabrielle, Gabriello, Gabriellu, Gabrielo, Gabrio, Gabry, Gaby, Gavriil, Gavriounia, Jella.
Prutezzione: telecumunicazioni, imbasciadori;
L'arcanghjulu Raffaellu avia rimediu à tuttu: à Tobia, li rende a vista, li dà un zanettu di soldi, face stà zitta a moglia chì ghjera una diciulella, è scaccia u demoniu chì à Sara, a nipote, l'avia resa veduva sette volte.
Etimolugia: da l'Ebreu "raph'el" (Diu guarisce).
Casate: Raffaelli.
Nomi: Faila, Falia,Falito, Ilia, Rafa, Rafael, Rafaella, Rafaelle, Rafaelli, Rafaello, Rafaïl, Rafaila, Raff, Raffaele, Raffaella, Raffaello, Raffaellu, Rafil, Rakha, Raphaël, Raphaela, Raphaëlle, Raphel.
Prutezzione: i feriti di guerra.
Bernardinu Alberti hè natu u 2 aprile 1591 in Calinzana. Hè mortu u 29 sittembre 1653 à u cunventu di Marcassu. Era un frate cappuccinu. Averebbi fattu una massa di miraculi ma, in Roma, ùn l'anu vulsutu beatificà. Trè volte a causa fù ricusata da a Sacra Cungregazione di i Riti. Ci hè vulsutu à aspettà u 29 ghjennaghju 1828 per chì u papa Leone XIII ricunnosca l'eroicità di e virtù di Bernardinu Alberti. Da tandu, ne simu sempre custì.

## Ligami

* L'almanaccu 2006 di l'Adecec Archiviu 2006-04-22 at the Wayback Machine